ZMLUVA O DIELO
uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov
medzi

Obchodné meno:  Mesto Liptovský Mikuláš
sídlo:		    Štúrova 1989/41, 031 42 Liptovský Mikuláš		
IČO:		    00 315 524	
DIČ:		    2021031111	
Bankové spojenie: PRIMA banka Slovensko, a.s. pobočka Liptovský Mikuláš
IBAN : 		    SK89 5600 0000 0016 0044 3002  
štatutárny orgán:  Ing. Ján Blcháč, PhD., primátor	
Osoba oprávnená k jednaniam vo veciach realizačných: Ing. Gabriel Lengyel, vedúci Odboru ŽP, dopravy a výstavby (vrátane odsúhlasovania súpisov prác)
(ďalej len „objednávateľ“)

a

Obchodné meno:
sídlo:			
IČO:			
DIČ:			
IČ DPH:		
registrácia:
číslo účtu:	 
štatutárny orgán:	
Osoba oprávnená k jednaniam vo veciach realizačných:
(ďalej len „zhotoviteľ“)

(objednávateľ a zhotoviteľ ďalej spolu len „zmluvné strany“)

Článok I.
Úvodné ustanovenia
1. Predmetom tejto zmluvy je úprava podmienok dodania diela medzi objednávateľom a zhotoviteľom.
2. Zhotoviteľ na základe tejto zmluvy pre objednávateľa dodá dielo - stavebné práce vrátane dodávky a montáže potrebných zariadení so  zárukou v rámci projektu rekonštrukcie a modernizácie verejného osvetlenia na území mesta Liptovský Mikuláš (ďalej len „mesto“). Predmet plnenia a rozsah prác je určený podmienkami tejto zmluvy a nasledovnými podkladmi:
a) Podrobná špecifikácia diela vyplýva z projektovej dokumentácie „MODERNIZÁCIA VEREJNÉHO OSVETLENIA V MESTE LIPTOVSKÝ MIKULÁŠ“, vypracovanej prof. Ing. Dionýz Gašparovský, PhD. a doc. Ing. Peter Janiga, PhD.
b) Ponuka zhotoviteľa ........................................... 
3. Dodanie diela zahŕňa všetky práce a dodávky potrebné k vykonaniu diela v stanovenom rozsahu a kvalite a plnenie ostatných podmienok tejto zmluvy, najmä: 
a) kompletnú dodávku stavebných prác a technológií, 
b) dopravu technológií a materiálu na miesto zhotovenia diela,
c) zabezpečenie strojov a prístrojov potrebných na vykonanie diela,
d) zabezpečenie plnenia povinností v oblasti ochrany pred požiarmi, bezpečnosti a ochrany zdravia pri práci a ochrany životného prostredia, koordináciu plnenia úloh pri realizácii prác na stavenisku z hľadiska zaistenia bezpečnosti a ochrany zdravia pri práci,
e) nakladanie so stavebným odpadom, 
f) vykonanie prvej odbornej prehliadky a odbornej skúšky (revízie) k odovzdaniu diela,
g) plnenie povinností zo  záruky podľa článku V. tejto zmluvy,
h) projekt organizácie dopravy (dočasného dopravného značenia) na výkopové práce na pozemných komunikáciách vypracuje zhotoviteľ a bude dodaný po podpise tejto zmluvy, najneskôr pri odovzdaní staveniska,
i) zvláštne užívanie vozovky (tzv. rozkopávkové povolenie) musí v rámci realizácie stavby vybaviť zhotoviteľ a všetky náklady s tým spojené znáša zhotoviteľ a budú zahrnuté v cene diela,
j) dodávateľ na svoje náklady zabezpečí inžiniersku činnosť týkajúcu sa zrušenia, zlúčenia, preloženia a výstavby nových RVO - podanie žiadostí na zlúčenie / zrušenie / nové RVO na portáli SSD s cieľom vybavenia príslušných administratívnych záležitostí k povoleniu uvedených zmien.
4. Miestom dodania diela je územie mesta.
5. Zmenu predmetu a rozsahu diela je možné vykonať len na základe písomnej dohody zmluvných strán. Objednávateľ má právo najviac v rozsahu a za podmienok stanovených zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) požadovať od zhotoviteľa rozšírenie predmetu diela o doplňujúce stavebné práce, ak budú nevyhnutné a nie sú zahrnuté do predmetu diela podľa tejto zmluvy. Špecifikáciu požadovaných doplňujúcich stavebných prác predloží objednávateľ zhotoviteľovi písomne a zhotoviteľ je povinný najneskôr do 30 dní od predloženia takejto požiadavky oznámiť, či je technicky a organizačne možné požadované doplňujúce stavebné práce vykonať a v súlade s podmienkami tejto zmluvy navrhne dopad požadovanej zmeny na zmenu ceny diela, termínu dokončenia diela a prípadné iné podmienky realizácie diela. V prípade súhlasu objednávateľa s navrhovanými podmienkami realizácie doplňujúcich stavebných prác potvrdia zmluvné strany tieto podmienky písomným dodatkom k tejto zmluve.
6. Zhotoviteľ týmto vyhlasuje, že:
a) je spôsobilý túto zmluvu uzatvoriť a plniť záväzky z nej vyplývajúce, že má vedomosť o všetkých právnych predpisoch, ktoré sa vzťahujú na predmet tejto zmluvy, a že disponuje a počas trvania tejto zmluvy a záväzkov z nej vyplývajúcich bude disponovať všetkými oprávneniami vyžadovanými v zmysle príslušných právnych predpisov a príslušnými orgánmi, ako aj takými technickými, kvalifikačnými, personálnymi a organizačnými kapacitami a odbornými znalosťami, ktoré sú nevyhnuté pre riadne a včasné plnenie tejto zmluvy pri dodržaní vysokej úrovne kvality prác súvisiacich s vykonaním diela;
b) v čase uzatvorenia zmluvy má splnené povinnosti, ktoré mu vyplývajú v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov a počas trvania tejto zmluvy bude riadne plniť všetky povinnosti vyplývajúce pre neho z uvedeného zákona;
c) je poistený pre prípad zodpovednosti za škodu spôsobenú pri poskytovaní plnenia podľa tejto zmluvy, čo preukázal objednávateľovi pri uzatvorení zmluvy predložením platnej a účinnej poistnej zmluvy na poistenie zodpovednosti za škodu vzniknutú v súvislosti s poskytovaním plnenia podľa tejto zmluvy na požadovanú poistnú sumu. Zhotoviteľ sa zaväzuje toto poistné krytie udržiavať počas celej doby trvania zmluvy a na písomnú výzvu objednávateľa je povinný túto skutočnosť preukázať v lehote 15 dní od doručenia výzvy.
7. Objednávateľ sa zaväzuje za podmienok stanovených v tejto zmluve dielo prevziať a zaplatiť zhotoviteľovi cenu za dodané dielo.
8. Súčasťou predmetu zmluvy je aj opcia na plnenia rovnaké alebo obdobné s predmetom zmluvy vo výške 1.000.000,00 EUR bez DPH. Na čerpanie opcie nie je zo strany zhotoviteľa právny nárok. Opciu môže využiť objednávateľ postupmi v súlade s § 18 zákona č. 343/2015 Z.z.
Článok II.
Cena diela a platobné podmienky
1. Cena za dielo je určená dohodou zmluvných strán za celý dohodnutý rozsah diela podľa článku I. ods. 2. a ods. 3. tejto zmluvy nasledovne:
a) cena za predmet plnenia tejto zmluvy bude v celkovej výške: ..................... EUR (slovom ....................... eur) bez dane z pridanej hodnoty (ďalej len „DPH“);
b) cena za predmet plnenia tejto zmluvy bude vo výške: ..................... EUR (slovom ....................... eur) s DPH pri sadzbe DPH 23 %.
2. Uvedená cena je stanovená ako pevná cena, ktorú je možné zmeniť len písomnou dohodou zmluvných strán alebo v prípadoch výslovne stanovených touto zmluvou a zákonom o verejnom obstarávaní.
3. Objednávateľ neposkytuje na plnenie predmetu tejto zmluvy preddavok. 
4. Zhotoviteľ má právo na tri fakturácie, a to nasledovne:
I. faktúra bude vystavená zhotoviteľom do 15 kalendárnych dní po prestavaní časti stavebného diela vo finančnej hodnote min. 30 % zo zmluvnej ceny diela,
II. faktúra bude vystavená zhotoviteľom do 15 kalendárnych dní po prestavaní ďalšej časti stavebného diela vo finančnej hodnote min. 30 % (kumulatívne min. 60 % max. 95 %) zo zmluvnej ceny diela,
III. záverečná faktúra, vo finančnej hodnote min. 5 % zo zmluvnej ceny diela, bude vystavená zhotoviteľom do 15 kalendárnych dní po úspešnom odovzdávacom a preberacom konaní celého stavebného diela.


5. Zhotoviteľ musí všetky práce vyúčtovať overiteľným a preukázateľným spôsobom. Vo faktúrach, ktoré budú vystavované v zmysle predchádzajúceho bodu, bude objednávateľom odsúhlasená cena a množstvo vykonaných prác v zmysle rozpočtu, ktorý tvorí neoddeliteľnú súčasť tejto zmluvy a to prílohu č. 1 tejto zmluvy. Faktúra musí byť zostavená prehľadne a pritom sa v nej musí dodržiavať poradie položiek a označenie, ktoré je v súlade s rozpočtom podľa tejto zmluvy. 
6. Súčasťou faktúry bude zástupcom objednávateľa potvrdený súpis vykonaných prác v zmysle prílohy č. 1 tejto zmluvy, zisťovací protokol podpísaný oboma zmluvnými stranami, prípadne osobami oprávnenými jednať vo veciach realizačných, rekapitulácia stavebných prác za fakturované obdobie, rekapitulácia prác už fakturovaných prác a prípadne iné doklady potrebné pre preukázanie druhu a rozsahu fakturovaných prác (napr. vážne lístky odpadov, certifikáty, atesty, fotografie, fotokópia stavebného denníka, odsúhlasený súpis prác vo formáte excel a pod.), ktoré boli realizované za obdobie, za ktoré sa fakturuje. Potvrdené súpisy vykonaných prác podpísané zodpovednými osobami, príp. osobami oprávnenými jednať vo veciach realizačných oboch zmluvných strán budú slúžiť ako podklad k vystaveniu a úhrade faktúry.
7. Faktúra bude Objednávateľovi doručená v piatich rovnopisoch, ktoré mu ostávajú. 
8. Zhotoviteľ vystaví faktúry s náležitosťami podľa zákona č. 222/2004 Z. z. o dani z pridanej hodnoty v znení neskorších predpisov a súvisiacich legislatívnych predpisov. Faktúra bude obsahovať tieto údaje: 

a) označenie zhotoviteľa a objednávateľa, adresu sídla, IČO, DIČ, číslo faktúry, číslo zápisu v obchodnom registri,
b) číslo zmluvy zhotoviteľa a objednávateľa, 
c) dátum vystavenia faktúry, dojednanú lehotu splatnosti a dátum dodania, 
d) označenie peňažného ústavu a číslo účtu, na ktorý sa má platiť v zmysle článku 1. Zmluvné strany,
e) celkovú fakturovanú sumu (vrátane DPH),
f) označenie diela,
g) pečiatka a podpis oprávnenej osoby,
h) informáciu o tom, že ide o projekt podporený Environmentálnym fondom s uvedením názvu projektu: „MODERNIZÁCIA VEREJNÉHO OSVETLENIA V MESTE LIPTOVSKÝ MIKULÁŠ“.
9. Platby budú vykonávané bezhotovostným prevodom na účet zhotoviteľa uvedený v záhlaví tejto zmluvy a za zaplatenie faktúry sa považuje pripísanie fakturovanej čiastky na účet zhotoviteľa.

10.  Lehota splatnosti faktúr sa dojednáva dohodou obidvoch zmluvných strán na 60 dní od dátumu doručenia faktúry do sídla objednávateľa uvedeného v záhlaví tejto zmluvy. Zhotoviteľ berie na vedomie, že objednávateľ je oprávnený uhrádzať jednotlivé faktúry zhotoviteľovi len na základe predchádzajúceho písomného súhlasného stanoviska Environmentálneho fondu ako poskytovateľa podpory formou úveru.


11. Zmluvné strany sa dohodli, že po dobu prípadnej certifikácie platby zo strany príslušných riadiacich a kontrolných orgánov, nebude mať v prípade omeškania objednávateľa s úhradou faktúry zhotoviteľ nárok na úhradu úrokov z omeškania. Za okolnosti vylučujúce zodpovednosť za omeškanie sa považuje tiež konanie, resp. nekonanie alebo omeškanie ktoréhokoľvek zainteresovaného orgánu, napr. riadiaceho orgánu, sprostredkovateľského orgánu pod riadiacim orgánom, orgánov kontroly a auditu Európskej Komisie, Ministerstva  životného prostredia Slovenskej republiky, Úradu vlády Slovenskej republiky, Úradu pre verejné obstarávanie alebo ktoréhokoľvek iného orgánu riadenia a kontroly poskytovania financovania prostredníctvom fondov EÚ alebo iných verejných fondov či zdrojov, ktoré má za následok omeškanie platieb zo strany objednávateľa zhotoviteľovi.
12. V prípade zmeny sadzby DPH budú ceny prepočítané podľa sadzby DPH platnej v čase vzniku zdaniteľného plnenia.
13. V dohodnutej cene diela sú zahrnuté všetky náklady zhotoviteľa na dodanie diela a na splnenie všetkých povinností zhotoviteľa stanovených touto zmluvou vrátane záruky.

Článok III.
Podmienky dodania diela
1. Zhotoviteľ sa zaväzuje vykonať dielo s odbornou starostlivosťou, vo vlastnom mene a na vlastnú zodpovednosť.
2. Objednávateľ sa zaväzuje včas zabezpečiť zhotoviteľovi sprístupnenie miesta dodania diela, sprístupnenie zriadení, na ktoré majú byť jednotlivé komponenty namontované a poskytnúť inú potrebnú súčinnosť. V prípade, ak sa na vykonanie práv vyžaduje vstup na nehnuteľnosti tretích osôb, prístup k zariadeniam tretích osôb alebo zásah do majetku tretích osôb, objednávateľ zabezpečí súhlas tretej osoby s takýmto prístupom a zásahom a inú súčinnosť tretej osoby v potrebnom rozsahu tak, aby zhotoviteľ mohol dotknuté práce v rámci diela nerušene vykonávať.
3. V prípade, ak sa na vykonanie diela podľa článku I. ods. 2. tejto zmluvy vyžaduje nad rámec podkladov už odovzdaných zhotoviteľovi, ďalšie povolenie, osvedčenie, ohlásenie, súhlas alebo vyjadrenie orgánov verejnej moci alebo dotknutých subjektov podľa osobitných predpisov, ich vydanie, ako aj všetky podklady k nim zabezpečí včas objednávateľ.
4. Zhotoviteľ zodpovedá za organizáciu prác potrebných pre zhotovenie diela podľa článku I. ods. 2. tejto zmluvy. Zhotoviteľ zodpovedá za zabezpečenie zariadení a materiálov, pomocných materiálov, strojov, prostriedkov potrebných pre vykonanie diela, ich dopravu na miesto dodania, odstránenie odpadov po ukončení prác a uvedenie pracovného priestoru do pôvodného stavu, vykonanie všetkých potrebných prvých odborných prehliadok a odborných skúšok (revízií) k odovzdaniu diela.
5. Zhotoviteľ sa zaväzuje dodržiavať bezpečnostné predpisy, predpisy na zaistenie ochrany zdravia pri práci, predpisy v oblasti ochrany pred požiarmi, hygienické predpisy a poriadok v mieste zhotovenia diela. Zhotoviteľ je povinný odstrániť prípadné ním spôsobené poškodenia a znečistenia miesta zhotovovania diela alebo zariadení vo vlastníctve objednávateľa a iných osôb.
6. Ak v súvislosti s výkonom prác bude potrebné umiestniť dočasné dopravné značky alebo dopravné zariadenia podľa predpisov o premávke na pozemných komunikáciách, obstaráva ich zhotoviteľ, ktorý zodpovedá aj za ich umiestnenie a udržiavanie.
7. Zhotoviteľ vykoná stavebné práce a iné práce súvisiace s dielom v odbornej kvalite podľa príslušných záväzných technických noriem a všeobecne záväzných právnych predpisov a v priebehu realizácie diela je povinný viesť stavebný denník. Zápismi v stavebnom denník nie je možné meniť podmienky tejto zmluvy, najmä cenu diela a platobné podmienky a termíny realizácie diela.
8. Ak zhotoviteľ zistí skryté prekážky na mieste, kde sa má dielo zhotoviť, ktoré mu bránia zhotoviť dielo riadne, je povinný bez zbytočného odkladu takéto prekážky oznámiť objednávateľovi, a ak sa nedajú odstrániť, navrhnúť objednávateľovi zmenu diela.
9. Zhotoviteľ nesmie dielo ako celok odovzdať na zhotovenie inému subjektu.
10. Pokiaľ zhotoviteľ využíva na dodanie diela subdodávateľov, zodpovedá za ich činnosť rovnako, akoby tieto činnosti vykonal sám a zodpovedá za odbornú starostlivosť pri výbere subdodávateľa. Zoznam subdodávateľov je uvedený v prílohe č. 2 tejto zmluvy. Zhotoviteľ je povinný riadne a včas uhrádzať všetky záväzky voči svojim subdodávateľom. Zhotoviteľ je povinný zabezpečiť, aby z jeho strany, ako aj zo strany subdodávateľov nedošlo k nelegálnemu zamestnávaniu.   
11. Zhotoviteľ je povinný písomne oznámiť objednávateľovi každú zmenu subdodávateľa sedem kalendárnych dní pred začiatkom vykonávania diela subdodávateľom. Spolu s týmto oznámením o zmene subdodávateľa predloží doklady o tom, že nový subdodávateľ spĺňa podmienky účasti v zmysle   § 32 zákona o verejnom obstarávaní a neexistujú u neho dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce v originálnom vyhotovení alebo v overenej kópii, resp. preukáže splnenie tejto podmienky podľa § 152 zákona o verejnom obstarávaní.
12. Objednávateľ je oprávnený sám alebo prostredníctvom ním poverenej osoby kontrolovať dielo na každom stupni jeho vykonávania vrátane nahliadania do stavebného denníka. Ak pri kontrole zistí, že zhotoviteľ porušuje svoje povinnosti, má právo žiadať, aby zhotoviteľ bezodkladne odstránil vady vzniknuté vadným zhotovovaním diela, prijal opatrenia na  odstránenie závadného stavu a ďalej dielo vykonával riadne tak, aby bolo zabezpečené riadne dokončenie a odovzdanie diela podľa podmienok tejto zmluvy.
Článok IV.
Termín dokončenia, odovzdanie a prevzatie diela
1. Zhotoviteľ je povinný začať s vykonávaním stavebných prác podľa tejto zmluvy najneskôr do 60 dní odo dňa odovzdania staveniska. Objednávateľ sa zaväzuje odovzdať zhotoviteľovi stavenisko do 15 pracovných dní od nadobudnutia účinnosti tejto zmluvy, a to formou písomného protokolu o odovzdaní a prevzatí staveniska osobami oprávnenými jednať vo veciach realizačných. Odovzdanie staveniska zvolá objednávateľ. 
2. Predmet diela podľa článku I. ods. 2. tejto zmluvy je zhotoviteľ povinný dokončiť a odovzdať objednávateľovi spôsobom dohodnutým v tomto článku zmluvy najneskôr do 270 dní odo dňa začatia prác podľa ods. 1. tohto článku.
3. Zhotoviteľ bude mať nárok na predĺženie dohodnutých termínov dodania diela podľa ods. 1. a ods. 2. tohto článku iba v prípade, ak  bude plnenie oneskorené z niektorého z nasledujúcich dôvodov: 
a) nepriaznivé poveternostné podmienky, neumožňujúce zhotoviteľovi dielo realizovať (trvalý dážď, mráz, sneženie), 
b) neposkytnutie potrebnej súčinnosti podľa článku III. ods. 2. a ods. 3. tejto zmluvy ani na základe písomnej výzvy zhotoviteľa,
c) prerušenie prác spôsobené okolnosťami vylučujúcimi zodpovednosť (tzv. vyššia moc). 
Predĺženie termínu vykonania diela sa určí podľa doby trvania prekážky s prihliadnutím k dobe nevyhnutnej pre obnovenie prác.
4. Povinnosť zhotoviteľa vykonať dielo podľa článku I. ods. 2. tejto zmluvy je splnená jeho odovzdaním objednávateľovi a odstránením prípadných vád a nedorobkov, ktoré by bránili riadnemu a bezpečnému užívaniu diela.
5. Zmluvné strany sa dohodli, že zhotoviteľ umožní pred odovzdaním predmetu diela podľa článku I. ods. 2. tejto zmluvy jeho odskúšanie v spolupráci s objednávateľom.
6. Zhotoviteľ odovzdá predmet plnenia podľa článku I. ods. 2. tejto zmluvy objednávateľovi preberacím protokolom po jeho úplnom dokončení, odskúšaní a uvedení do prevádzky bez vád a nedorobkov, ktoré by bránili riadnemu a bezpečnému užívaniu diela, vrátane vykonania prvých odborných prehliadok a odborných skúšok (revízií), pokiaľ sú predpísané. K odovzdaniu a prevzatiu prác vyzve zhotoviteľ objednávateľa písomne alebo e-mailom najmenej 5 pracovných dní vopred; pokiaľ sa zhotoviteľ na odovzdaní diela bez ospravedlnenia podloženého vážnymi dôvodmi nezúčastní alebo bezdôvodne odmietne prevziať riadne dokončené dielo spĺňajúce všetky podmienky pre odovzdanie podľa tejto zmluvy, dielo sa považuje márnym uplynutím uvedenej lehoty za odovzdané. Vady a nedorobky, ktoré nebránia riadnemu užívaniu diela budú uvedené v preberacom protokole a zhotoviteľ je povinný ich odstrániť v termínoch dohodnutých v preberacom protokole, najneskôr však do 30 dní od podpísania preberacieho protokolu.
7. Pri odovzdaní predmetu diela podľa článku I. ods. 2. tejto zmluvy odovzdá zhotoviteľ objednávateľovi tiež všetky doklady týkajúce sa predmetu plnenia, najmä dokumentáciu vyžadovanú právnymi predpismi, ako aj ďalšiu dodávateľskú dokumentáciu potrebnú na riadne užívanie diela a doklady uvedené v tejto zmluve. 
8. Vlastnícke právo a nebezpečenstvo škody na diele podľa článku I. ods. 2. tejto zmluvy prechádza na objednávateľa momentom jeho odovzdania a prevzatia podľa ods. 6. tohto článku; tým nie sú dotknuté povinnosti zhotoviteľa vyplývajúce zo  záruky podľa článku V. ods. 3. tejto zmluvy.

Článok V.
Zodpovednosť za vady a  záruka 
1. Zhotoviteľ zodpovedá za to, že dielo bude dodané podľa podmienok tejto zmluvy, a že počas záručnej doby bude mať vlastnosti dohodnuté v tejto zmluve.
2. Záručná doba na dodané zariadenia a montážne práce je 5 rokov. Záručná doba začína plynúť dňom odovzdania podľa článku IV. ods. 6. tejto zmluvy.
3. Zhotoviteľ poskytuje v rámci dohodnutej ceny diela objednávateľovi počas celej záručnej doby plnenie nasledovných podmienok:
a) počas celej záručnej doby zhotoviteľ na vlastné náklady zodpovedá za to, že dielo si zachová plnú prevádzkyschopnosť a funkčnosť bez nutnosti zásahov objednávateľa, s výnimkou činností uvedených v ods. 4. tohto článku;
b) za týmto účelom zabezpečí zhotoviteľ potrebnú starostlivosť o dielo a vykonávanie potrebných opatrení na zachovanie vlastností uvedených v písm. a) tohto odseku počas celej záručnej doby, vrátane odstraňovania porúch a opotrebenia predmetu diela;
zhotoviteľ však nezodpovedá za následky zásahov do predmetu diela vykonaných objednávateľom, na základe jeho pokynu alebo súhlasu alebo v dôsledku vykonávania prác na majetku objednávateľa vykonávaných objednávateľom, na základe jeho pokynu alebo súhlasu.
4. Objednávateľ zodpovedá vo vlastnom mene, na vlastnú zodpovednosť a na vlastné náklady iba za:
a) zabezpečenie pripojenia predmetu diela do distribučnej sústavy elektriny, a to po celý čas po odovzdaní diela, ako aj v rámci prípadnej skúšobnej prevádzky pred odovzdaním;
b) zabezpečenie dodávky elektriny potrebnej na riadnu prevádzku diela a všetkých s tým súvisiacich plnení, a to po celý čas po odovzdaní diela, ako aj v rámci prípadnej skúšobnej prevádzky pred odovzdaním;
c) včasné zabezpečovanie následných odborných prehliadok a odborných skúšok (revízií) predmetu diela po odovzdaní diela v lehotách stanovených príslušnými všeobecne záväznými právnymi predpismi; kópie správ o vykonaní odborných prehliadok a odborných skúšok (revízií) je povinný predložiť zhotoviteľovi do 30 dní ich vyhotovenia správy, najneskôr však pred uplynutím platnosti predchádzajúce správy;
d) tie zariadenia a časti sústavy verejného osvetlenia, ktoré neboli dotknuté prácami podľa tejto zmluvy, ale sú nevyhnutné a ovplyvňujú prevádzku predmetu diela podľa tejto zmluvy (najmä podzemné káblové vedenia, rozvádzače a pod.).
5. Zhotoviteľ sa zaväzuje vady v rámci záruky odstraňovať nasledovne:
a) vady na svietidlách vo vysoko frekventovaných cestných uzloch, osvetleniach pri prechodoch pre chodcov - najneskôr do 48 hod. od nahlásenia,
b) súčasné vady 3 alebo viac svietidiel vedľa seba – do 3 dni od nahlásenia.
c) chyby vyskytujúce sa na iných miestach – do 7 dní od nahlásenia.
V prípade, ak je vada spojená s poruchou dodávky elektriny, uvedené lehoty začínajú plynúť po obnovení dodávky elektriny.
6. V prípade, ak vada, na ktorú sa vzťahuje záruka, nebola na základe vlastného zistenia zhotoviteľa alebo nahlásenia akoukoľvek osobou odstránená v lehotách podľa ods. 5. tohto článku zmluvy, je objednávateľ oprávnený písomne vyzvať zhotoviteľa na nápravu s uvedením miesta výskytu a popisu vady a určiť zhotoviteľovi poslednú lehotu na splnenie povinností zo  záruky vo vzťahu k tejto vade v trvaní 7 dní od doručenia výzvy zhotoviteľovi a zhotoviteľ je povinný na základe takejto výzvy najneskôr v uvedenej lehote svoje povinnosti vyplývajúce zo  záruky splniť, inak je objednávateľa oprávnený voči nemu uplatniť sankcie v zmysle tejto zmluvy.
7. Podpísanie preberacieho protokolu sa nepovažuje za konečnú možnosť reklamácie vád zo strany objednávateľa a odovzdanie diela sa nepovažuje za prehliadku diela objednávateľom v zmysle ustanovenia § 562 Obchodného zákonníka. Pokiaľ nešlo o zjavné vady, objednávateľ je kedykoľvek oprávnený reklamovať aj vady, ktoré malo dielo v čase odovzdania, najneskôr však do konca dohodnutej záručnej doby. 
8. Záručná doba je dohodnutá ako doba pevná, tzn. nepredlžuje sa o dobu odstraňovania vád diela podľa tohto článku zmluvy.
Článok VI.
Sankcie
1. Ak zhotoviteľ poruší povinnosť dokončiť a odovzdať objednávateľovi predmet diela podľa článku I. ods. 2. tejto zmluvy spôsobom uvedeným v článku IV. tejto zmluvy v dohodnutom termíne, je povinný zaplatiť objednávateľovi zmluvnú pokutu vo výške 0,05 % z ceny diela (bez DPH) uvedenej v článku II. ods. 1 písm. a) tejto zmluvy, a to za každý aj začatý deň omeškania so splnením tejto povinnosti. 
2. Ak zhotoviteľ poruší povinnosť odstrániť vady diela v lehote stanovenej v článku V. ods. 6. tejto zmluvy, je povinný zaplatiť objednávateľovi za každé takéto jednotlivé porušenie zmluvnú pokutu vo výške 1.000,00 EUR (slovom jedentisíc eur) za každý aj začatý deň trvania porušenia tejto povinnosti. 
3. Pri porušení článku III. ods. 9. a 11. tejto zmluvy zaplatí zhotoviteľ objednávateľovi zmluvnú pokutu vo výške 30% z ceny diela vrátane DPH za každý taký prípad.
4. V prípade omeškania objednávateľa so zaplatením ceny diela alebo jej časti podľa podmienok uvedených v tejto zmluve, je objednávateľ povinný zaplatiť zhotoviteľovi úroky z omeškania z dlžnej sumy vo výške 0,05 % z dlžnej sumy za každý aj začatý deň omeškania.
5. Zmluvné pokuty a/alebo akékoľvek iné sankcie, na ktoré vznikne zmluvným stranám nárok, sú splatné najneskôr do 14 dní odo dňa doručenia výzvy na ich zaplatenie (faktúry) druhej zmluvnej strane. 
6. Nároky na náhradu škody vo výške presahujúcej výšku zaplatenej zmluvnej pokuty a nároky vyplývajúce z vád diela nie sú nárokom na zaplatenie zmluvnej pokuty dotknuté.
7. Uplatnením nároku na zmluvnú pokutu, ani je zaplatením, nezaniká zmluvná povinnosť, na ktorú sa zmluvná pokuta vzťahuje. 
Článok VII.
Doba trvania a ukončenie zmluvy
1. Táto zmluva sa uzatvára na dobu odo dňa jej účinnosti až do uplynutia záručnej doby podľa článku V. ods. 2. tejto zmluvy.
2. Táto zmluva môže byť ukončená alebo zrušená iba písomnou dohodou zmluvných strán.
3. Od tejto zmluvy môžu zmluvné strany odstúpiť v prípadoch stanovených v tejto zmluve.
4. Objednávateľ môže od tejto zmluvy odstúpiť v prípade, ak:
a) je zhotoviteľ napriek predchádzajúcemu upozorneniu v omeškaní s odovzdaním predmetu plnenia podľa článku IV. ods. 2. tejto zmluvy spôsobom dohodnutým v článku IV. tejto zmluvy o viac ako 90 dní, alebo
b) zhotoviteľ vôbec neplní svoje povinnosti vyplývajúce zo  záruky podľa článku V. ods. 3. tejto zmluvy napriek upozorneniam podľa článku VI. ods. 3. tejto zmluvy po dobu viac ako 90 dní nepretržite alebo v súčte viac ako 90 dní spolu počas obdobia 12 mesiacov, ak je týmto porušením závažné ohrozená bezpečnosť prevádzky predmetu diela alebo ohrozený život a zdravie osôb. 
5. Zhotoviteľ môže od tejto zmluvy odstúpiť v prípade, ak:
a) pre závažné omeškanie objednávateľa a poskytnutím potrebnej súčinnosti podľa článku III. ods. 2. a ods. 3. tejto zmluvy, trvajúcej viac ako 90 dní po doručení písomnej výzvy zhotoviteľa, nie je možné dielo riadne dokončiť, alebo
b) je objednávateľ napriek predchádzajúcemu upozorneniu v omeškaní so zaplatením svojich splatných peňažných záväzkov podľa tejto zmluvy o viac ako 90 dní a celkový výška aktuálne neuhradených záväzkov objednávateľa po lehote splatnosti prevyšuje trojnásobok aktuálne platnej výšky mesačnej splátky ceny diela.
6. Odstúpenie od zmluvy musí byť vykonané písomnou formou s uvedením dôvodu odstúpenia a musí byť doručené druhej zmluvnej strane. Odstúpením od zmluvy nezanikajú nároky na zaplatenie prípadnej zmluvnej pokuty alebo náhrady škody a iné nároky, ktoré podľa ich povahy majú trvať aj skončení zmluvy.
7. Odstúpením od zmluvy zmluva zaniká k poslednému dňu mesiaca nasledujúceho po doručení písomného odstúpenia od zmluvy druhej zmluvnej strane.
8. Po zániku zmluvy odstúpením od zmluvy vykonajú zmluvné strany vzájomné finančné vysporiadanie podľa nasledovných zásad:
a) odborným ohodnotením podľa podkladov k zhotoveniu diela sa určí hodnota už zhotoviteľom vykonaných prác a obstaraného materiálu použiteľného pre objednávateľa (ak došlo k odstúpeniu od zmluvy pred odovzdaním diela), resp. hodnota dokončeného diela podľa stavu ku dňu jeho odovzdania (ak došlo k odstúpeniu od zmluvy po odovzdaní diela);
b) od súčtu hodnôt poskytnutých plnení zhotoviteľa určených podľa písm. a) tohto odseku sa odpočíta celková sumy všetkých zaplatených splátok (vrátane prípadných mimoriadnych) ceny diela uhradený objednávateľom zhotoviteľovi do dňa účinnosti odstúpenia od zmluvy a výsledná suma predstavuje výšku finančného vysporiadania, ktoré je objednávateľ povinný uhradiť zhotoviteľovi ako konečné a úplné vyrovnanie vzájomných nárokov po odstúpení od zmluvy. 
9. Pokiaľ došlo k odstúpeniu od zmluvy zo strany zhotoviteľa pre porušenie zmluvných povinností objednávateľa, splatnosť finančného vysporiadania podľa ods. 8. psím. c) tohto článku je do 3 (troch) mesiacov odo dňa účinnosti odstúpenia od zmluvy.
10. Pokiaľ došlo k odstúpeniu od zmluvy zo strany objednávateľa pre porušenie zmluvných povinností zhotoviteľa, má objednávateľ právo plniť finančné vysporiadanie podľa ods. 8. psím. c) tohto článku v pravidelných mesačných splátkach vždy do 15. dňa v mesiaci počnúc mesiacom nasledujúcim po účinnosti odstúpenia od zmluvy, a to vo výške zodpovedajúcej výške mesačnej splátky ceny diela platnej ku dňu účinnosti odstúpenia od zmluvy, až do úplného splatenia sumy finančného vysporiadania podľa ods. 8. psím. c) tohto článku.

Článok VIII.
Dôvernosť informácií
1. Zmluvné strany sa zhodne zaväzujú, že o všetkých údajoch a podrobných informáciách, ktoré získali v spojitosti s touto zmluvou, budú zachovávať mlčanlivosť. Budú ich využívať len na účel plnenia svojich povinností v zmysle tejto zmluvy a nesprístupnia ich tretím osobám. 
2. Zmluvné strany sú povinné vykonať všetky potrebné opatrenia za účelom zachovania dôvernosti dôverných informácií a ich nesprístupnenia tretím osobám a na zabránenie neoprávneného prístupu k dôverným informáciám alebo ich použitiu treťou osobou a zdržať sa použitia dôverných informácií v rozpore s účelom, za ktorým boli poskytnuté. Každá zmluvná strana takouto povinnosťou mlčanlivosti zaviaže aj tretie osoby, ktorých služby bude využívať a bude voči druhej zmluvnej strane zodpovedná za zabezpečenie toho, aby takéto tretie osoby povinnosť mlčanlivosti dodržiavali. 
3. Záväzok mlčanlivosti sa nevzťahuje na prípady, ak povinnosť sprístupniť príslušnú dôvernú informáciu tretej osobe aj bez súhlasu druhej zmluvnej strany vyplýva zo zákona, alebo ak druhá zmluvná strana so sprístupnením určitej dôvernej informácie tretej osobe písomne súhlasila. Dôvernou informáciou nie je táto zmluva, vrátane jej príloh, informácie, ktoré sa bez porušenia tejto zmluvy stali verejne známymi, informácie získané oprávnene inak, ako od druhej zmluvnej strany a informácie, ktoré je objednávateľ povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
4. V prípade, ak niektorá zmluvná strana záväzok mlčanlivosti nedodrží, bude voči druhej zmluvnej strane povinná na náhradu škody, ktorá tým vznikne.
Článok X.
Komunikácia
1. Zmluvné strany sa dohodli, že pri plnení tejto zmluvy budú vzájomne spolupracovať a že sa budú navzájom bezodkladne a informovať o všetkých okolnostiach týkajúcich sa tejto zmluvy.
2. Zmluvné strany vyhlasujú, že svoje prípadné spory z tejto zmluvy budú prednostne riešiť vzájomnou dohodou mimosúdnou cestou. Ak prípadný spor nebude možné vyriešiť dohodou zmluvných strán, na návrh niektorého zo zmluvných strán rozhodne súd.
3. Zmluvné strany si všetky písomnosti doručujú buď osobne alebo poštou na adresu uvedenú v záhlaví tejto zmluvy, resp. na inú adresu oznámenú písomne druhou zmluvnou stranou s účinnosťou odo dňa doručenia takéhoto oznámenia. Akákoľvek písomnosť adresovaná zmluvnou stranou druhej zmluvnej strane sa považuje za doručenú aj dňom vrátenia zásielky v prípade, ak bude zaslaná na záväznú adresu podľa predchádzajúcej vety, pokiaľ sa zásielka vráti odosielateľovi ako nedoručená alebo nedoručiteľná. 
4. Poverenou osobou za objednávateľa oprávnenou v technických veciach a vo veciach preberania diela je:
Meno a priezvisko: Ing. Gabriel Lengyel
Funkcia: vedúci Odboru ŽP, dopravy a výstavby
E-mailová adresa: gabriel.lengyel@mikulas.sk 
Telefón: +421 (0) 44 5565 380
5. Poverenou osobou za zhotoviteľa oprávnenou v technických veciach a vo veciach preberania diela je:
Meno a priezvisko:
Funkcia:
E-mailová adresa:
Telefón:

Článok XI.
Odkladacia podmienka
1. Objednávateľ pred uzatvorením tejto zmluvy oboznámil zhotoviteľa so skutočnosťou, že časť zariadení verejného osvetlenia, ktoré majú byť dotknuté prácami zhotoviteľa podľa tejto zmluvy, je vo vlastníctve tretej osoby a pred začatím prác je potrebné ich majetkovo-právne vysporiadanie zo strany objednávateľa.
2. Z uvedeného dôvodu sa zmluvné strany dohodli, že účinnosť tejto zmluvy je podmienená majetkovo-právnym vysporiadaním zariadení verejného osvetlenia, ktoré sú vo vlastníctve tretej osoby, t.j. ich získanie do vlastníctva objednávateľa od tretej osoby, ktoré bude potvrdené preberacím protokolom o odovzdaní týchto zariadení objednávateľovi na základe zmluvy s treťou osobou. Objednávateľ je povinný do 7 dní, odkedy nastala skutočnosť podľa predchádzajúcej vety, oznámiť túto skutočnosť zhotoviteľovi spolu s kópiou dokumentu preukazujúcou splnenie odkladacej podmienky, inak sa lehoty stanovené touto zmluvou, ktoré sú viazané na účinnosť zmluvy, primerane predlžujú o dobu omeškania objednávateľa so splnením tejto oznamovacej povinnosti.
3. Predmet zmluvy môže byť financovaný formou úveru pre obce, poskytovaného Environmentálnym fondom. Vzhľadom na to je účinnosť tejto zmluvy podmienená poskytnutím úveru Objednávateľovi Environmentálnym fondom. Objednávateľ je povinný do 7 dní, odkedy nastala skutočnosť podľa predchádzajúcej vety, oznámiť túto skutočnosť zhotoviteľovi, inak sa lehoty stanovené touto zmluvou, ktoré sú viazané na účinnosť zmluvy, primerane predlžujú o dobu omeškania objednávateľa so splnením tejto oznamovacej povinnosti.
4. Objednávateľ negarantuje zhotoviteľovi, či a kedy budú odkladacie podmienky splnené. Pokiaľ nebudú obe uvedené odkladacie podmienky splnené najneskôr do 6 mesiacov odo dňa uzatvorenia tejto zmluvy, táto zmluva automaticky zaniká a zhotoviteľ nemá právo si voči objednávateľovi uplatňovať žiadne nároky vyplývajúce z toho, že zmluva nenadobudla z dôvodu nesplnenia odkladacej podmienky alebo podmienok účinnosť.
Článok XII.
Záverečné ustanovenia
1. Táto zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v centrálnom registri zmlúv, nie však skôr ako dňom splnenia odkladacej podmienky podľa článku XI. tejto zmluvy. 
2. Otázky a vzťahy ktoré nie sú touto zmluvou výslovne upravené, sa spravujú stanoveniami zákona č. 513/1991 Zb. Obchodného zákonníka v znení neskorších predpisov a iných všeobecne záväzných právnych predpisov.
3. Túto zmluvu je možné meniť a doplniť dohodou zmluvných strán formou písomného dodatku k zmluve v prípadoch, kedy to pripúšťa zákon o verejnom obstarávaní.
4. Neplatnosť alebo nevykonateľnosť niektorého ustanovenia tejto zmluvy nespôsobuje neplatnosť alebo nevykonateľnosť ostatných ustanovení zmluvy. Zmluvné strany bez zbytočného odkladu vykonajú všetky potrebné opatrenia pre náhradu neplatného alebo nevykonateľného ustanovenia takým platným a vykonateľným ustanovením, ktoré je svojím obsahom a účinkom najbližšie účelu tejto zmluvy a neplatnému alebo nevykonateľnému ustanoveniu.
5. Táto zmluva bola vyhotovená v štyroch rovnopisoch, z ktorých každá zmluvná strana dostane dva rovnopisy zmluvy.
6. Zmluvné strany vyhlasujú, že si zmluvu prečítali, s jej obsahom súhlasia bez výhrad a na znak súhlasu ju podpisujú.

1
Objednávateľ:					Zhotoviteľ:

V ..................................., dňa .....................		V ..................................., dňa .....................

______________________				______________________

Príloha č. 1 Zmluvy:  Rozpočet

Príloha č. 2 Zmluvy:  Zoznam a podiel subdodávok a subdodávateľov

Podiel subdodávok a subdodávateľov



	[bookmark: _Hlk116378355]P.č.
	Subdodávateľ
(obchodné meno, sídlo alebo miesto podnikania, IČO)
	Kontaktná osoba
(Meno a Priezvisko, tel. číslo, e-mail)
	Popis služieb/prác poskytovaných
subdodávateľom
(odkaz na poskytovanú službu, jeho časť, prípadne položky rozpočtu)
	Podiel plnenia zmluvy v % z celkového objemu poskytovaných služieb/prác k ponukovej cene 
	Podiel plnenia zmluvy vo finan.
vyjadrení v EUR bez DPH

	
	
	
	
	
	


	
	
	
	
	
	


	
	
	
	
	
	


	
	
	
	
	
	


	
	
	
	
	
	


	
	
	
	
	
	




V prípade, že zhotoviteľ neuvažuje so subdodávateľmi, prílohu predloží tiež a v stĺpci „Podiel plnenia zmluvy v % z celkového objemu ... k ponukovej cene“ uvedie „0%“.

